# Εικονικό εργαστήριο Χημείας: Εξουδετέρωση Διαλύματος HCI από Διάλυμα NaOH Παρουσία του Δείκτη Κόκκινο Λάχανο

Προτείνεται εμφάνιση σε οριζόντια προβολή!

## Χημικές αντιδράσεις

Οι χημικές αντιδράσεις είναι οι μεταβολές στις οποίες από τις αρχικές ουσίες (αντιδρώντα) προκύπτουν νέες ουσίες με διαφορετικές ιδιότητες (προϊόντα). Το βουτάνιο στους λύχνους υγραερίου καίγεται και προκύπτουν διοξείδιο του άνθρακα και νερό, τα σάκχαρα του μούστου μετατρέπονται σε αιθανόλη (αλκοόλ) παρασκευάζοντας κρασί, το γάλα μετατρέπεται σε γιαούρτι και τυρί, τα τρόφιμα «αποικοδομούνται» στον οργανισμό και ελευθερώνουν την ενέργεια που χρειαζόμαστε για τις λειτουργίες μας.

## Πειραματική διαδικασία

1. Στον πρώτο σωλήνα προσθέτουμε απιοντισμένο νερό και σταγόνες του δείκτη κόκκινο λάχανο με το σταγονόμετρο, το χρώμα του διαλύματος γίνεται μοβ.
2. Στον δεύτερο σωλήνα προσθέτουμε διάλυμα HCl και σταγόνες του δείκτη κόκκινο λάχανο με το σταγονόμετρο, το χρώμα του διαλύματος γίνεται κόκκινο.
3. Στον τρίτο σωλήνα προσθέτουμε διάλυμα ΝαΟΗ και σταγόνες του δείκτη κόκκινο λάχανο με το σταγονόμετρο, το χρώμα του διαλύματος γίνεται κίτρινο.
4. Στον τέταρτο σωλήνα προσθέτουμε μικρή ποσότητα διάλυμα HCl και σταγόνες του δείκτη κόκκινο λάχανο με το σταγονόμετρο, το χρώμα του διαλύματος γίνεται και πάλι κόκκινο.
5. Αφήνουμε το σταγονόμετρο και με την πιπέττα λαμβάνουμε διάλυμα 20 mL NaOH από το δοχείο και το προσθέτουμε στον τέταρτο δοκιμαστικό σωλήνα. Το χρώμα του διαλύματος γίνεται μοβ.
6. Λαμβάνουμε εκ νέου με την πιπέττα ακόμα 20 mL NaOH από το δοχείο και τα προσθέτουμε στον τέταρτο δοκιμαστικό σωλήνα. Το χρώμα του διαλύματος τώρα γίνεται κίτρινο. Επιστρέφουμε την πιπέττα στη θέση της.

Όταν σε διάλυμα οξέος προστίθενται σταγόνες του δείκτη κόκκινο λάχανο το διάλυμα αποκτά κόκκινο χρώμα. Όταν σε διάλυμα βάσης προστίθενται σταγόνες του δείκτη κόκκινο λάχανο το διάλυμα αποκτά κίτρινο χρώμα. Όταν ένα διάλυμα οξέος αναμειγνύεται με ένα διάλυμα βάσης πραγματοποιείται η αντίδραση της εξουδετέρωσης:

H+(aq) + OH-(aq) → H2O(l)

Αν το οξύ και η βάση αντιδράσουν πλήρως, το διάλυμα γίνεται ουδέτερο και αποκτά μοβ χρώμα. Αν προστεθεί μεγαλύτερος όγκος διαλύματος βάσης, το διάλυμα θα γίνει βασικό και θα αποκτήσει κίτρινο χρώμα.

##### Οδηγίες Χρήσης

Ακολουθήστε τις οδηγίες που σας καθοδηγούν βήμα προς βήμα για την πραγματοποίηση του πειράματος.

Μπορείτε να μετακινήσετε κάποιο αντικείμενο κάνοντας κλικ και σύρωντας το με το ποντίκι (drag and drop) προς το σημείο που αναφέρεται στις οδηγίες.

Κάντε κλικ στα κουμπιά "Εισαγωγή", "Πειραματική διαδικασία" και "Χημική αντίδραση" για να μάθετε περισσότερες πληροφορίες για το συγκεκριμένο πείραμα.

##### Modal #1

Modal content...